CELEX: 62018TN0756
Language: hu
Date: 2018-12-28 00:00:00
Title: T-756/18. sz. ügy: 2018. december 28-án benyújtott kereset – AG kontra Europol

2019.3.11.   
            
            
               HU
            
            
               Az Európai Unió Hivatalos Lapja
            
            
               C 93/67
            
         
      2018. december 28-án benyújtott kereset – AG kontra Europol
      (T-756/18. sz. ügy)
      (2019/C 93/87)
      Az eljárás nyelve: német
      
         Felek
      
      
         Felperes: AG (képviselő: C. Abrar ügyvéd)
      
         Alperes: a Bűnüldözési Együttműködés Európai Uniós Ügynöksége
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a felperes 2018. július 2-i panaszát hallgatólagosan elutasító határozatot;
               
            
                  —
               
               
                  kötelezze az alperest arra, hogy a felperesnek az Europol nyugdíjalapjából való részesülés iránti igényével kapcsolatban hozzon megfelelő indokolással ellátott, jogszerű határozatot;
               
            
                  —
               
               
                  az alperest kötelezze az összes költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes az alábbi jogalapokra hivatkozik.
      
                  1.
               
               
                  Az első, az indokolási kötelezettség általános megsértésére alapított jogalap
                  
                              —
                           
                           
                              A felperes az első jogalap keretében arra hivatkozik, hogy hallgatólagosan megtagadták tőle (i) azon közigazgatási aktus megküldését, amellyel az alperes az (EU) 2015/1889 (1) határozatot a felperesre alkalmazta, és (ii) ezen közigazgatási aktus indokolását, valamint annak a magyarázatát, hogy a nyugdíjalap vagyonának egy jelentős részét miért utalták vissza a tagállamoknak.
                           
                        
                              —
                           
                           
                              A felperes ezt illetően arra hivatkozik, hogy az alperes a megfelelő európai ügyintézés elvéből és az EUMSZ 296. cikkből eredő kötelezettségeinek nem tett eleget. A felperesnek azért is fűződik érdeke az eljáráshoz, mivel az ezen túlmutató esetleges jogosultságok elosztása jogszerűségének megítélését és végrehajtását csak az Europol nyugdíjalapjával kapcsolatos jogosultságaira vonatkozó indokolt határozat teszi lehetővé.
                           
                        
            
                  2.
               
               
                  A második, az (EU) 2015/1889 határozat jogszerűségének vizsgálatára alapított jogalap
                  
                              —
                           
                           
                              A felperes a második jogalap keretében előadja, hogy a hiányzó határozat vélelmezett jogalapja a jogi felülvizsgálat keretében ezen kívül értékelési hibával rendelkezőnek, és ezáltal jogellenesnek bizonyulhat. Így e téren különösen magyarázatra szorul, hogy az Europol-nyugdíjalap vagyonának jelentős részét miért utalták vissza az uniós tagállamoknak.
                           
                        
                              —
                           
                           
                              A felperes arra hivatkozik továbbá, hogy a Törvényszéknek a felperes részére pergazdaságossági okokból, valamint egy esetleges bírósági eljárás elkerülése céljából az (EU) 2015/1889 határozat jogszerűségével kapcsolatos támpontokat kellene nyújtania, mivel e tanácsi határozat jogszerűségének vizsgálatára indokolt határozat hiányában nem kerülhet sor.
                           
                        
            
         (1)  Az Europol nyugdíjalapjának megszüntetéséről szóló, 2015. október 8-i (EU) 2015/1889 tanácsi határozat (HL 2015. L 276., 2015.10.21., 60. o.)